paragraph_text: Koliko je to i dan-danas nedostižan svjetski rekord, najbolje govori podatak da se danas velikim uspjehom smatra i kad neka atletičarka pretrči 400 m za manje od 50 sekundi, a izuzetno su rijetke trkačice koje pretrče 400 m za manje od 49 sekundi (najbolja od njih do sada bila je francuska atletičarka Marie-José Pérec pobijedivši na OI u Atlanti, 1996 s rezultatom 48.25 sec).